การประกอบธุรกิจของแต่ละสายผลิตภัณฑ์

ลักษณะของผลิตภัณฑ์

ฝาจีบ (CROWN CAP) เป็นฝาปิดผนึกขวด ทำมาจากแผ่นเหล็กเคลือบอัดขึ้นรูป
ภายในบุด้วยวัสดุผนึกป้องกันการรั่วซึม เมื่อปิดแน่นจะสามารถเก็บรักษาคุณภาพเครื่องดื่ม
หรือผลิตภัณฑ์ภายในขวดได้ดี ปัจจุบันใช้ผนึกขวดบรรจุน้ำอัดลม เบียร์ โซดา นมถั่วเหลือง น้ำผลไม้

ฝาเกลียวกันปลอม (PILFER-PROOF CAP) ใช้ปิดผนึกขวดเกลียว
พัฒนาขึ้นเพื่อป้องกันการปลอมปนสินค้า ทำจากแผ่นอลูมิเนียมอัดขึ้นรูปเป็นลักษณะถ้วยทรงกระบอก
มีรอยปรุโดยรอบระหว่างตัวฝากับขอบฝา ภายในบุด้วยวัสดุป้องกันการรั่วซึม ไม่เป็นสนิม
เหมาะสมที่จะใช้ผนึกขวดบรรจุน้ำอัดลม เครื่องดื่มบำรุงกำลัง สุรา ยา ฝาเกลียวกันปลอมเปิดง่าย
ใช้ปิดซ้ำได้อีกเมื่อบริโภคไม่หมดในคราวเดียว แต่สามารถเห็นได้ชัดว่าผ่านการเปิดมาแล้ว

ฝาพลาสติก (PLASTIC CAP) เป็นฝาปิดผนึกขวดที่ผลิตโดยใช้พลาสติกเรซิน
หลอมละลายขึ้นรูปเป็นฝา มีรูปแบบที่เหมาะสมกับการใช้งานที่แตกต่างกันหลายประเภท
ลักษณะโดยทั่วไปของฝา มีร่องกันลื่นโดยรอบ และมีรอยปรุระหว่างตัวฝากับขอบฝาเพื่อให้เปิดได้ง่าย
ใช้ปิดซ้ำได้อีกเมื่อบริโภคไม่หมดในคราวเดียว ปัจจุบัน บริษัทฯ
มีฝาพลาสติกหลายชนิดเพื่อตอบสนองความต้องการของลูกค้า ได้แก่

-   ฝาพลาสติกชนิดมีวัสดุบุผนึกป้องกันการรั่วซึม สำหรับใช้ปิดผนึกขวดบรรจุน้ำอัดลม
    หรือผลิตภัณฑ์ที่ผ่านกระบวนการบรรจุด้วยอุณหภูมิสูง เช่น ชา นม เครื่องดื่มบำรุงกำลัง

-   ฝาพลาสติกชนิดไม่มีวัสดุบุผนึกป้องกันการรั่วซึม
    ที่ออกแบบมาให้สามารถป้องกันการรั่วซึมได้โดยไม่ต้องอาศัยวัสดุบุผนึกชั้นใน
    ใช้ผนึกขวดบรรจุน้ำดื่ม น้ำผลไม้ เป็นต้น

-   ฝาพลาสติกชนิดไม่มีวัสดุบุผนึกป้องกันการรั่วซึม เพื่อการบรรจุในระบบปลอดเชื้อ (Aseptic)

ฝาวงแหวนแม็กซี่คราวน์ (MAXI CROWN) เป็นฝาปิดผนึกขวดที่ทำจากแผ่นเหล็กอัดขึ้นรูปและบากร่อง
ภายในบุด้วยวัสดุป้องกันการรั่วซึม พัฒนาขึ้นเพื่อให้ดึงวงแหวนเปิดได้ง่าย
ป้องกันการนำกลับมาใช้ใหม่และการปลอมปนสินค้าได้สมบูรณ์แบบ
เหมาะสมที่จะใช้ปิดผนึกผลิตภัณฑ์ไม่แช่เย็นต่างๆ

ฝาวงแหวนแม็กซี่แค้ป (MAXI CAP)
เป็นฝาปิดผนึกขวดที่ทำจากแผ่นอลูมิเนียมทั้งชิ้นอัดขึ้นรูปและบากร่องภายในบุด้วยวัสดุผนึกป้องกันการรั่วซึม
นอกจากคุณสมบัติทั่วไปที่เหมือนกับฝาวงแหวนแม็กซี่คราวน์แล้ว
ยังมีคุณสมบัติเหมาะสำหรับผลิตภัณฑ์ที่ต้องเก็บไว้ในที่ที่มีความชื้นสูง
หรือเปียกชื้นเป็นเวลายาวนานได้โดยฝาไม่เป็นสนิม เช่น น้ำดื่ม เบียร์ สุรา น้ำผลไม้

ฝาวงแหวนแม็กซี่พี (MAXI-P) เป็นฝาปิดผนึกขวดที่ทำจากแผ่นอลูมิเนียมอัดขึ้นรูปและบากร่อง
ภายในบุด้วยวัสดุป้องกันการรั่วซึม คุณสมบัติโดยทั่วไปเหมือนกับฝาวงแหวนแม็กซี่แค้ป
ยกเว้นวงแหวนที่ใช้ดึงเปิดเปลี่ยนจากอลูมิเนียมเป็นพลาสติก สามารถป้องกันการปลอมปนสินค้า
และเหมาะสำหรับผลิตภัณฑ์ที่ต้องการเก็บไว้ในที่ที่มีความชื้นสูงโดยฝาไม่เป็นสนิม เช่น น้ำดื่ม เบียร์
สุรา น้ำผลไม้

การตลาดและภาวะการแข่งขัน

ปี 2554 เศรษฐกิจภายในประเทศมีแนวโน้มเติบโตขึ้นในช่วงไตรมาสแรก
แต่ก็ยังไม่เป็นไปตามความคาดหมาย แม้ภาครัฐจะพยายามออกมาตรการต่างๆ
เพื่อกระตุ้นเศรษฐกิจอย่างต่อเนื่องก็ตาม ประกอบกับมีเหตุการณ์น้ำท่วม
ดินถล่มในหลายจังหวัดทางภาคใต้ และมหาอุทกภัยครั้งใหญ่ในหลายพื้นที่ของประเทศ
ซึ่งมีมูลค่าความเสียหายจำนวนมาก
ส่งผลให้ภาคการผลิตและการบริโภคในครึ่งปีหลังมีการชะลอตัวเป็นอันมาก ขณะที่บริษัทฯ
เองก็ได้รับผลกระทบจากเหตุการณ์ดังกล่าวเช่นกัน
แต่สามารถฟื้นฟูให้กลับคืนสู่การผลิตตามปกติได้ในระยะเวลาอันสั้น
ซึ่งช่วยสร้างความเชื่อมั่นให้กับลูกค้าว่าจะไม่ขาดแคลนสินค้าได้มาก

สภาพการณ์ดังกล่าว ได้ส่งผลกระทบต่ออุตสาหกรรมเครื่องดื่มเป็นอันมาก
เครื่องดื่มหลายประเภทมีการเติบโตที่ชะลอตัวลง
ด้วยภาคขนส่งและการจัดจำหน่ายถูกจำกัดและไม่สามารถกระจายสินค้าไปยังกลุ่มเป้าหมายได้
ขณะที่กลุ่มน้ำดื่มมีการเติบโตเพิ่มขึ้นเป็นอย่างมาก
จนต้องนำเข้าจากต่างประเทศทั้งในรูปของน้ำดื่มและบรรจุภัณฑ์

ในปี 2554 บรรจุภัณฑ์ขวดและฝาพลาสติก มีการขยายตัวและพัฒนาอย่างรวดเร็ว โดยมีการใช้ขวด
PET และฝาพลาสติกน้ำหนักเบา ซึ่งใช้วัตถุดิบน้อยและกระทบต่อสิ่งแวดล้อมน้อยลงอย่างแพร่หลาย
ทำให้บริษัทฯ ต้องพัฒนา และหาเทคโนโลยีใหม่ๆ
ที่สามารถตอบสนองความต้องการของตลาดทั้งในด้านราคา ปริมาณ
และรูปแบบที่หลากหลายได้ทันท่วงที

ทั้งนี้ บริษัทฯ ยังคงมุ่งเน้นในคุณภาพ และบริการทางเทคนิคที่แข็งแกร่ง
ควบคู่ไปกับการเสริมสร้างสัมพันธ์ภาพที่แน่นแฟ้นกับคู่ค้า

ด้านตลาดต่างประเทศ บริษัทฯ มีการส่งออกไปยังประเทศในกลุ่มอาเซียน
และนอกอาเซียนบางประเทศ ได้แก่ ไต้หวัน ออสเตรเลีย และนิวซีแลนด์ เป็นต้น
ซึ่งเศรษฐกิจของประเทศต่างๆ ดังกล่าวมีการขยายตัวค่อนข้างดี
ผลกระทบจากข้อตกลงเรื่องการลดภาษีทั้งในกลุ่มประเทศอาเซียนด้วยกัน
และข้อตกลงระหว่างอาเซียนกับประเทศอื่นๆ เช่น จีน อินเดีย และญี่ปุ่น ซึ่งเริ่มมีผลตั้งแต่ปี 2553
เป็นต้นมานั้น ทำให้โอกาสทางการตลาดเพิ่มมากขึ้น
ขณะเดียวกันก็ทำให้การแข่งขันรุนแรงมากขึ้นด้วย บริษัทฯ
จึงจำเป็นต้องวางกลยุทธ์โดยเน้นในเรื่องคุณภาพและต้นทุนที่แข่งขันได้

กลยุทธ์ทางการตลาดของบริษัทฯ ในปี 2554 มีดังนี้

(1) คุณภาพของผลิตภัณฑ์

บริษัทฯ ได้นำระบบบริหารคุณภาพอันเป็นที่ยอมรับในระดับสากล
มาเป็นแนวนโยบายบริหารภายในโรงงานมานานมากกว่า 15 ปี
โดยมีการปรับเปลี่ยนให้สอดคล้องกับมาตรฐานที่ทันสมัยอย่างต่อเนื่อง ปัจจุบันบริษัทฯ
ได้การรับรองระบบบริหารคุณภาพ ISO 9001 : 2008 ระบบการจัดการด้านสิ่งแวดล้อม ISO
14001 : 2004 ระบบการจัดการสุขลักษณะที่ดีในสถานประกอบการ ( Good Manufacturing
Practice – GMP ) ระบบการวิเคราะห์อันตรายและจุดวิกฤตที่ต้องควบคุม (Hazard Analysis
and Critical Control Point – HACCP)
ซึ่งเป็นระบบที่ใช้กับสถานประกอบการผู้ผลิตอาหารและเครื่องดื่ม
ระบบการบำรุงรักษาทวีผลแบบทุกคนมีส่วนร่วม (TPM)
เพื่อให้การควบคุมคุณภาพในทุกขั้นตอนเป็นไปอย่างเที่ยงตรงและถูกต้องตรงตามมาตรฐาน
และเพื่อให้ลูกค้ามีความมั่นใจในผลิตภัณฑ์ของบริษัทฯ มากยิ่งขึ้น บริษัทฯ
ได้ขอรับการรับรองระบบการจัดการอาชีว อนามัยและความปลอดภัย (OHSAS 18001:2007,
มอก. 18001-2542) จากสถาบันรับรองมาตรฐานไอเอสโอ
โดยสามารถดำเนินการแล้วเสร็จพร้อมได้รับการรับรองภายในเดือนสิงหาคม 2554
ซึ่งแสดงให้เห็นถึงความมุ่งมั่นในการจัดการสภาพแวดล้อมในการทำงานให้เกิดความปลอดภัยต่อพนักงานและผู้ที่เกี่ยวข้อง

(2) ด้านราคา

เทคโนโลยีที่ทันสมัยสามารถช่วยเพิ่มประสิทธิภาพในการผลิตให้ได้ผลผลิตที่มากขึ้น
มีคุณภาพตามมาตรฐาน และจำนวนของเสียลดลง
อันเป็นผลให้ต้นทุนลดต่ำลงและเกิดความได้เปรียบในการแข่งขันด้านราคา บริษัทฯ
จึงมุ่งมั่นในการปรับปรุงพัฒนากระบวนการผลิตอยู่เสมอ
โดยมีแผนงานในการดำเนินการและการลดต้นทุนของทุกหน่วยงานอย่างชัดเจน
ควบคู่ไปกับการหาคู่ค้าที่เป็นแหล่งวัตถุดิบหลักใหม่ๆ เพื่อใช้เปรียบเทียบคุณภาพ ราคา
และป้องกันปัญหาในการส่งมอบ ซึ่งช่วยให้บริษัทฯ สามารถวางกลยุทธ์ด้านราคาได้อย่างเหมาะสม
และแข่งขันได้

(3) ด้านบริการ

บริษัทฯ ยังคงมุ่งเน้นให้ความสำคัญกับให้บริการทั้งก่อนและหลังการขาย
เพื่อเสริมสร้างความพึงพอใจให้กับลูกค้า โดยการส่งเสริมและพัฒนาบุคคลากรทีมงานขาย
และบริการเทคนิคให้มีความรู้ ความชำนาญ พร้อมให้บริการลูกค้าได้อย่างรวดเร็ว
และสามารถรองรับกับฐานลูกค้าที่ขยายเพิ่มขึ้น
รวมทั้งจัดหาพันธมิตรทางการค้าที่มีความชำนาญในด้านการขนส่งมาช่วยเสริมให้การส่งมอบผลิตภัณฑ์ของบริษัทฯ
มีความสะดวก รวดเร็ว และส่งมอบได้ถูกต้อง ครบถ้วน ตรงตามเวลาที่นัดหมายแม้ในกรณีเร่งด่วน
ทั้งหมดนี้ล้วนป็นกลยุทธ์หลักสำคัญที่บริษัทฯ นำใช้ในสภาพการแข่งขันเช่นปัจจุบัน

(4) การพัฒนาผลิตภัณฑ์

เพื่อตอบสนองพฤติกรรมการบริโภคของผู้บริโภคที่เปลี่ยนแปลงไปตามวิถีชีวิตในปัจจุบัน
บริษัทฯในฐานะผู้ผลิตบรรจุภัณฑ์จึงต้องมีการพัฒนาอยู่เสมอ โดยการติดตามสภาพตลาดอย่างใกล้ชิด
และเพิ่มศักยภาพในการพัฒนาผลิตภัณฑ์ให้ตอบสนองได้ทันกับความต้องการของตลาด
และพร้อมรับการเปลี่ยนแปลงที่อาจเกิดขึ้น ทั้งนี้
ด้วยความร่วมมือและการสนับสนุนด้านเทคโนโลยีจาก บริษัท เจแปน คราวน์คอร์ค จำกัด
ประเทศญี่ปุ่น ทำให้บริษัทฯ สามารถพัฒนาผลิตภัณฑ์ใหม่ๆ ออกสู่ตลาดได้อย่างรวดเร็ว

ภาวะอุตสาหกรรมและการแข่งขัน

ในปี 2554 เศรษฐกิจไทยได้รับผลกระทบจากปัญหามหาอุกทกภัยในช่วงปลายไตรมาสที่ 3
ต่อเนื่องถึงไตรมาสที่ 4 โดยได้สร้างความเสียหายเป็นวงกว้างต่อทั้งภาคเกษตรกรรม
และอุตสาหกรรม โรงงานอุตสาหกรรมหลายแห่งซึ่งเป็นผู้ผลิตอาหาร เครื่องดื่ม
และบรรจุภัณฑ์ต้องหยุดกิจการและใช้เวลาในการฟื้นฟูเพื่อให้กลับมาทำการผลิตได้ตามปกติ
รวมทั้งระบบการขนส่งและทรัพย์สินของประชาชนในพื้นที่หลายจังหวัดที่ประสบอุทกภัยเสียหายจำนวนมาก
ส่งผลให้เศรษฐกิจไทยในปี 2554 ขยายตัวเพียงร้อยละ 0.1 ลดลงจากปี 2553 ที่ขยายตัวร้อยละ
7.8

ผลกระทบจากมหาอุทกภัยดังกล่าว
ทำให้ผู้บริโภคเกิดความไม่มั่นใจในสถานการณ์ค่าครองชีพที่อาจปรับตัวสูงขึ้น และชะลอการใช้จ่ายลง
ส่งผลให้อุตสาหกรรมในหมวดเครื่องดื่มมีการเติบโตลดลง
และความต้องการบรรจุภัณฑ์ประเภทฝาปิดผนึกลดลงตามไปด้วย

1.  ขนาดตลาดและอัตราการเติบโต

ขนาดตลาดบรรจุภัณฑ์ฝาโลหะสำหรับเครื่องดื่มบรรจุขวดในปี 2554 มีอัตราการเติบโตเพิ่มขึ้นร้อยละ
2 จากปี 2553 ที่มีอัตราการเติบโตร้อยละ 7
อันเป็นผลมาจากภาวะอุทกภัยในหลายจังหวัดเมื่อช่วงปลายปี 2554
ซึ่งทำให้โรงงานผู้ผลิตเครื่องดื่มหลายแห่งไม่สามารถทำการผลิตได้
ประกอบกับผู้ผลิตบรรจุภัณฑ์ก็ไม่สามารถผลิตฝาให้กับผู้ผลิตเครื่องดื่มได้เช่นกัน

ทั้งนี้ ฝาโลหะในกลุ่มฝาเกลียวกันปลอมมีอัตราการเติบโตที่ดี
อันเป็นผลมาจากการเติบโตของกลุ่มเครื่อง ดื่มบำรุงกำลัง และเครื่องดื่มเกลือแร่ที่มีอย่างต่อเนื่อง

ส่วนฝาพลาสติกสำหรับเครื่องดื่มบรรจุก๊าซ มีอัตราการเติบโตเพิ่มขึ้น ประมาณร้อยละ 11
เป็นผลมาจากผู้ผลิตได้เพิ่มความหลากหลายของขนาดบรรจุภัณฑ์ให้ครอบคลุมผู้บริโภคกลุ่มต่างๆ
มากขึ้น รวมถึงมีการจัดกิจกรรมทางการตลาดซึ่งกระตุ้นให้เกิดการบริโภค
ทำให้ตลาดมีการขยายตัวเพิ่มขึ้น

2.  สภาพการแข่งขัน

ปัจจุบันการเข้ามาของบรรจุภัณฑ์จากผู้ผลิตในต่างประเทศมีมากขึ้น
ประกอบมีผู้ผลิตบรรจุภัณฑ์ในประเทศหลายราย
ส่งผลให้มีการแข่งขันสูงในอุตสาหกรรมบรรจุภัณฑ์สำหรับเครื่องดื่ม
ขณะเดียวกันผู้ผลิตเครื่องดื่มก็มีการปรับเปลี่ยนการใช้บรรจุภัณฑ์ที่แตกต่างและหลากหลายมากขึ้น
เพื่อสร้างจุดเด่นให้กับตัวสินค้าและช่วยลดต้นทุนลง เช่น
บรรจุภัณฑ์ที่มีน้ำหนักเบาและใช้วัตถุดิบน้อยลง
ทำให้ผู้ประกอบการในประเทศต้องเร่งปรับตัวเพื่อเตรียมรับสถานการณ์ดังกล่าว
โดยเฉพาะบรรจุภัณฑ์พลาสติกที่มีผู้ผลิตในประเทศจำนวนมาก และการแข่งขันรุนแรง

จากภาวะการณ์ดังกล่าว ส่งผลให้บริษัทฯ
ต้องมีการปรับตัวให้ทันต่อความต้องการของลูกค้าที่มีการเปลี่ยนแปลงตลอดเวลา
ไม่ว่าจะเป็นด้านเทคโนโลยีการผลิตให้สินค้ามีคุณภาพ มีรูปแบบทันสมัย
หรือมีรูปแบบตามที่ลูกค้าต้องการ และสะดวกในการใช้งาน
รวมทั้งมีการขยายฐานลูกค้าไปในอุตสาหกรรมเครื่องดื่มแต่ละประเภทเพิ่มขึ้น
ตลอดจนให้ความสำคัญกับการกำหนดราคาจำหน่ายสินค้าที่เหมาะสมและเป็นธรรม มีการให้
บริการก่อนและหลังการขายอย่างต่อเนื่อง ทั้งนี้ เพื่อเพิ่มขีดความสามารถในการแข่งขันของบริษัทฯ
กับผู้ผลิตฝาเครื่องดื่มรายอื่นๆ ในตลาด และเพิ่มส่วนแบ่งตลาดของบริษัทฯ

3. แนวโน้มธุรกิจ

จากสภาวะอุตสาหกรรมเครื่องดื่มที่มีอัตราการเติบโตสูงขึ้นในช่วงระยะเวลาที่ผ่านมา
ประกอบกับพฤติกรรมการบริโภคที่ให้ความสำคัญกับเรื่องสุขภาพมากขึ้น
ผู้ผลิตเครื่องดื่มหลายรายให้ความสนใจในการนำเสนอเครื่องดื่มที่เน้นในเรื่องการดูแลและบำรุงสุขภาพ
เช่น น้ำผลไม้ สมุนไพร หรือ ฟังชันนอลดริ๊งค์ มากขึ้น ขณะที่เครื่องดื่มบรรจุก๊าซ ก็ยังเป็นที่นิยม
แม้ว่าอัตราการเติบโตจะไม่สูงนัก แต่ผู้ผลิตยังมีการส่งเสริมการขายกันมาก

จากแนวโน้มดังกล่าว ทำให้ความต้องการบรรจุภัณฑ์ประเภทขวด PET
และฝาพลาสาติกประเภทต่างๆ เพิ่มมากขึ้น บริษัทฯ
จึงมีแผนดำเนินการเพื่อเพิ่มกำลังการผลิตฝาพลาสติก เพื่อรองรับการขยายตัวของตลาดดังกล่าว

นอกจากนี้ บริษัทฯ มีเป้าหมายที่จะขยายการส่งออกไปยังตลาดต่างประเทศมากขึ้น
โดยเฉพาะการได้ใช้ประโยชน์จากข้อตกลงการค้าเสรี
ซึ่งสอดคล้องกับอุตสาหกรรมเครื่องดื่มในกลุ่มประเทศอาเซียนที่มีแนวโน้มการเติบโตในทำนองเดียวกัน

  4. ความยากง่ายของผู้ที่จะเข้ามาเป็นคู่แข่งขันรายใหม่

บริษัทฯ ได้รับการถ่ายทอดเทคโนโลยีการผลิตฝาที่ทันสมัยจาก บริษัท เจแปน คราวน์คอร์ค จำกัด
ซึ่งเป็นบริษัทในเครือของ บริษัท โตโยไซกัน ไกชา จำกัด
ซึ่งเป็นผู้นำด้านการผลิตบรรจุภัณฑ์ในประเทศญี่ปุ่น ทำให้การผลิตสินค้าของบริษัทฯ มีคุณภาพ
และได้รับความไว้วางใจจากลูกค้า
อีกทั้งปัจจุบันยังพบว่าผู้ผลิตเครื่องดื่มบางรายมีการลงทุนผลิตบรรจุภัณฑ์ใช้เอง
เนื่องจากต้องการลดต้นทุน และลดความเสี่ยงในเรื่องการขาดแคลน
ดังนั้นการเข้ามาของผู้ผลิตรายใหม่ในอุตสาหกรรมผลิตฝาขวดเครื่องดื่ม
จึงต้องเผชิญกับภาวะการแข่งขันที่สูง นอก เหนือจากจะต้องมีเทคโนโลยีการผลิตที่ทันสมัย
ที่ช่วยเพิ่มความสามารถในการแข่งขันด้านคุณภาพของผลิตภัณฑ์และราคาขายแล้ว
ผู้ผลิตรายใหม่ยังต้องสร้างความเชื่อมั่นในตัวผลิตภัณฑ์
รวมทั้งสร้างสัมพันธภาพที่ดีต่อคู่ค้าและลูกค้าในอุตสาหกรรมนี้

อย่างไรก็ตาม ตามกรอบข้อตกลงเขตการค้าเสรีอาเซียน ย่อมเปิดโอกาสให้บรรจุภัณฑ์ต่างๆ
รวมทั้งฝาปิดขวดเครื่องดื่มจากต่างประเทศเข้ามาในประเทศมากขึ้นอย่างหลีกเลี่ยงไม่ได้ บริษัทฯ
จึงได้ศึกษาถึงผลกระทบต่างๆ ที่จะเกิดขึ้น
เพื่อลดความเสี่ยงที่จะสูญเสียส่วนแบ่งตลาดให้แก่คู่แข่งรายใหม่
พร้อมทั้งมองหาลู่ทางที่จะขยายตลาดเพิ่มเติมทั้งในประเทศและต่างประเทศมากขึ้นด้วย

5. ความเป็นไปได้ที่จะมีสินค้าทดแทน

ปัจจัยสำคัญประการหนึ่งที่ผู้บริโภคใช้พิจารณาเลือกซื้อเครื่องดื่ม คือบรรจุภัณฑ์ของเครื่องดื่มนั้นๆ
โดยจะพิจารณาจากองค์ประกอบหลายอย่าง เช่น ขวดที่ใช้บรรจุต้องมีคุณภาพดี
มีฝาปิดผนึกแน่นหนาสามารถป้องกันสิ่งปลอมปนมิให้เข้าไปในผลิตภัณฑ์ได้
ฝาปิดผนึกจึงนับเป็นส่วนประกอบสำคัญอันหนึ่งของบรรจุภัณฑ์เครื่องดื่ม
ที่ช่วยสร้างความมั่นใจในความสะอาดและความปลอดภัยที่ผู้บริโภคมีต่อเครื่องดื่มนั้น

ปัจจุบันการใช้บรรจุภัณฑ์พลาสติกสำหรับเครื่องดื่มกำลังเป็นที่นิยม
เนื่องจากมีรูปแบบที่หลากหลายและสามารถปรับเปลี่ยนให้สอดคล้องกับพฤติกรรมของผู้บริโภคได้ง่าย
นอกจากนี้บรรจุภัณฑ์พลาสติกยังสะดวกต่อการวางขายตามร้านสะดวกซื้อ หรือห้างสรรพสินค้า
ซึ่งในขณะนี้ยังไม่มีแนวโน้มว่าจะมีบรรจุภัณฑ์ใดมาแทนบรรจุภัณฑ์พลาสติกในระยะเวลาอันใกล้นี้
บริษัทฯ ได้ตระหนักถึงสถานะการณ์ดังกล่าว พร้อมมีแนวทางในการพัฒนาฝาพลาสติกของบริษัทฯ
ให้มีคุณภาพดียิ่งขึ้นเหมาะสมกับการใช้งานของผู้ผลิตเครื่องดื่ม

ยอดขายของกลุ่มลูกค้ารายใหญ่และสัดส่วนการจำหน่าย

ในระยะเวลา 3 ปีที่ผ่านมา มีการขายให้แก่ลูกค้ารายใหญ่ 10
รายแรกคิดเป็นร้อยละเทียบกับยอดขายรวมของบริษัทฯ ดังนี้

  หน่วย : ล้านบาท

+-------------+----------+--------------------------+-----------------+
| ปี           | ย        | ยอดขายเฉพาะลูกค้า 10       | คิดเป็นร้อยละ      |
|             | อดขายรวม | รายแรก                   |                 |
+-------------+----------+--------------------------+-----------------+
| 2552        | 2,348    | 1,823                    | 77.6            |
|             |          |                          |                 |
| 2553        | 2,466    | 1,874                    | 76.0            |
|             |          |                          |                 |
| 2554        | 2,539    | 1,911                    | 75.3            |
+-------------+----------+--------------------------+-----------------+

  ลูกค้ารายใหญ่ของบริษัทฯ ใน 10 รายแรก มีจำนวน 3 ราย เป็นผู้ถือหุ้นของบริษัทฯ คือ

  1) บริษัท บุญรอดบริวเวอรี่ จำกัด และบริษัทในเครือ

2)  บริษัท เสริมสุข จำกัด (มหาชน)

3)  บริษัท กรีนสปอต จำกัด

  บริษัทฯ ไม่มีการขายให้กับลูกค้ารายใดเกินร้อยละ 30 ของรายได้รวมในระยะ 3 ปีที่ผ่านมา

สัดส่วนการจำหน่ายผลิตภัณฑ์ในประเทศและต่างประเทศ

  หน่วย : ล้านบาท

+------------+------------------+--------------------+----------------+
| ปี          | ย                | ยอดจำหน่ายต่างประเทศ | ยอดจำหน่ายรวม   |
|            | อดจำหน่ายในประเทศ |                    |                |
+------------+------------------+--------------------+----------------+
| 2552       | 1,956            | 392                | 2,348          |
|            |                  |                    |                |
| (%)        | 83.3             | 16.7               | 100            |
+------------+------------------+--------------------+----------------+
| 2553       | 2,053            | 413                | 2,466          |
|            |                  |                    |                |
| (%)        | 83.2             | 16.8               | 100            |
+------------+------------------+--------------------+----------------+
| 2554       | 1,994            | 545                | 2,539          |
|            |                  |                    |                |
| (%)        | 78.5             | 21.5               | 100            |
+------------+------------------+--------------------+----------------+

ตลาดต่างประเทศที่สำคัญ ได้แก่ อินโดนีเซีย ลาว พม่า เวียดนาม ออสเตรเลีย นิวซีแลนด์ จีน
และ ไต้หวัน เป็นต้น

กราฟแสดงยอดการจำหน่ายผลิตภัณฑ์ในประเทศและต่างประเทศ

[]

สิทธิหรือข้อจำกัดในการประกอบธุรกิจ

บริษัทฯ ได้รับสิทธิเกี่ยวกับกรรมวิธีตลอดจนเทคนิคการผลิตฝาจีบ ฝาเกลียวกันปลอม ฝาพลาสติก
ฝาวงแหวนแม็กซี่ จากบริษัท โตโยไซกัน ไกชา จำกัด ประเทศญี่ปุ่น โดยบริษัทฯ
ชำระค่าสิทธิการผลิตเป็นจำนวนร้อยละของยอดขายสุทธิของแต่ละผลิตภัณฑ์

กำลังการผลิตและปริมาณการผลิต

+------------+-------+----------+-------+----------+-------+----------+
| ผลิตภัณฑ์     | ปี     |          | ปี     |          | ปี     |          |
|            | 2554  |          | 2553  |          | 2552  |          |
+------------+-------+----------+-------+----------+-------+----------+
|            | กำล   | อ        | กำล   | อ        | กำล   | อ        |
|            | ังการผ | ัตราการใช้ | ังการผ | ัตราการใช้ | ังการผ | ัตราการใช้ |
|            | ลิตรวม |          | ลิตรวม |          | ลิตรวม |          |
|            | (ล    | กำ       | (ล    | กำ       | (ล    | กำ       |
|            | ้านชิ้น) | ลังการผลิต | ้านชิ้น) | ลังการผลิต | ้านชิ้น) | ลังการผลิต |
|            |       | (%)      |       | (%)      |       | (%)      |
+------------+-------+----------+-------+----------+-------+----------+
| ก          | 1     | 56       | 1     | 57       | 1     | 57       |
| ลุ่มผลิตภัณฑ์ฝา | 3,998 |          | 3,100 |          | 2,620 |          |
+------------+-------+----------+-------+----------+-------+----------+

วัตถุดิบ และผู้จำหน่ายวัตถุดิบ

บริษัทฯ มีนโยบายส่งเสริมและสนับสนุนอุตสาหกรรมภายในประเทศ หากว่าวัตถุดิบนั้น
มีคุณภาพมาตรฐานและราคาต้นทุนไม่สูงกว่าที่นำเข้าจากต่างประเทศ บริษัทฯ
จะพิจารณาสั่งซื้อจากภายในประเทศก่อน โดยถือนโยบายการจัดซื้อวัตถุดิบว่า บริษัทฯ
จะจัดหาผู้ขายมากกว่า 1 ราย เพื่อให้มั่นใจว่าจะได้วัตถุดิบที่มีคุณภาพตรงตามมาตรฐาน
ราคาเหมาะสม มีการส่งมอบตรงตามเวลา และไม่มีปัญหาขาดแคลน
ซึ่งจะไม่มีผลกระทบต่อการผลิตของบริษัทฯ

+-----------------------+----------------------+-----------------------+
| ผลิตภัณฑ์                | วัตถุดิบหลักที่ใช้          | % การสั่งซื้อในประเทศ     |
+-----------------------+----------------------+-----------------------+
| กลุ่มผลิตภัณฑ์ฝาโลหะ       | แผ่นเหล็ก / แผ่นอลูมิเนียม | แผ่นเหล็ก 80/           |
|                       |                      | แผ่นอลูมิเนียม 80         |
+-----------------------+----------------------+-----------------------+
| กลุ่มผลิตภัณฑ์ฝาพลาสติก     | Polypropylene        | 80                    |
+-----------------------+----------------------+-----------------------+

ทั้งนี้ บริษัทฯ มิได้พึ่งพาการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด

ขั้นตอนและเทคโนโลยีการผลิต มีดังนี้

  ฝาประเภทโลหะ ฝาประเภทพลาสติก แผ่นพิมพ์

แหล่งที่มาของเทคโนโลยีการผลิต บริษัทฯ ได้รับการสนับสนุนทางวิชาการ
และเทคโนโลยีในการผลิตจาก บริษัท โตโยไซกัน ไกชา จำกัด ประเทศญี่ปุ่น โดยบริษัทฯ
ชำระค่าสิทธิการผลิตเป็นจำนวนร้อยละของยอดขายสุทธิของแต่ละผลิตภัณฑ์
และค่าใช้จ่ายอื่นสำหรับความช่วยเหลือในการส่งช่างเทคนิคมาช่วยปรับปรุงการผลิตเป็นครั้งคราวตามความจำเป็น

ระบบการบริหารงานคุณภาพ (ISO 9001) ระบบการจัดการสิ่งแวดล้อม (ISO 14001)
ระบบการจัดการสุขลักษณะที่ดี (GMP) ระบบการวิเคราะห์อันตรายและจุดวิกฤตที่ต้องควบคุม
(HACCP) และระบบการจัดการอาชีวอนามัยและความปลอดภัย (OHSAS 18001)

นอกเหนือจากการให้ความสำคัญกับคุณภาพของผลิตภัณฑ์และบริการแล้ว บริษัทฯ
ยังมุ่งเน้นการรักษาสภาพแวดล้อม ที่จะส่งผลกระทบต่อผู้ปฏิบัติงานและชุมชนใกล้เคียง
มิให้เกิดมลภาวะในทุกกระบวนการผลิตและทุกปฏิบัติการ ตามนโยบายระบบการบริหารงานคุณภาพ
ระบบการจัดการสิ่งแวดล้อม และระบบการจัดการสุขลักษณะที่ดีของบริษัทฯ
โดยการพัฒนาพนักงานทุกระดับอย่างต่อเนื่องให้ตระหนักถึงความสำคัญของการใช้ทรัพยากรธรรมชาติอย่างมีประสิทธิภาพ
และลดผลกระทบต่อสิ่งแวดล้อมให้มีน้อยที่สุด ตลอดจนมุ่งมั่นทำการผลิตสินค้าที่มีความปลอดภัย
ถูกสุขลักษณะอนามัยได้มาตรฐานทัดเทียมกับผลิตภัณฑ์อาหาร
และมีการวางมาตรการป้องกันอันตรายที่อาจเกิดขึ้นในแต่ละขั้นตอนของการผลิตไว้ล่วงหน้า
เพื่อให้แน่ใจว่าผลิตภัณฑ์ของบริษัทฯ มีความปลอดภัยต่อผู้บริโภค
จนได้รับการรับรองตามมาตรฐานระบบจัดการสิ่งแวดล้อม (ISO 14001)
ระบบการจัดการสุขลักษณะที่ดี (GMP) และระบบการวิเคราะห์อันตรายและจุดวิกฤตที่ต้องควบคุม
(HACCP)

นอกจากนี้ บริษัทฯ ได้ตระหนึกถึงความสำคัญของสุขภาพและความปลอดภัยในการทำงานของพนักงาน
โดยมีเป้าหมายที่จะลดและควบคุมความเสี่ยงอันตรายที่อาจเกิดขึ้นกับพนักงานและผูที่เกี่ยวข้อง ในปี
2554 จึงได้ริเริ่มโครงการและได้รับการรับรองมาตรฐาน
ระบบการจัดการอาชีวอนามัยและความปลอดภัย (OHSAS 18001)ในปีเดียวกัน โดยบริษัทฯ
มีความมุ่งหวังว่าระบบบริหารมาตรฐานดังกล่าว จะส่งผลดีต่อ พนักงาน ครอบครัว ชุมชน
และสังคมโดยรวมในที่สุด และได้กำหนดให้มีนโยบาย เพื่อให้มีการดำเนินการที่สอดคล้อง
และปรับปรุงอย่างต่อเนื่อง ดังนี้

นโยบายและเป้าหมายของระบบการบริหารงานคุณภาพ ระบบการจัดการสิ่งแวดล้อม
ระบบการจัดการสุขลักษณะที่ดี (GMP) ระบบการวิเคราะห์อันตรายและจุดวิกฤตที่ต้องควบคุม
(HACCP) และระบบการจัดการอาชีวอนามัยและความปลอดภัย (OHSAS 18001)

บริษัทฯ มุ่งมั่นที่จะดำเนินงานต่าง ๆ ภายใต้นโยบายของระบบการบริหารงานคุณภาพ
ระบบการจัดการสิ่งแวดล้อม ระบบการจัดการสุขลักษณะที่ดี
ระบบการวิเคราะห์อันตรายและจุดวิกฤตที่ต้องควบคุม
และระบบการจัดการอาชีวอนามัยและความปลอดภัยดังนี้

1.  พัฒนาและปรับปรุงกระบวนการต่างๆ ในระบบการบริหารงานคุณภาพ
    ระบบการจัดการสิ่งแวดล้อม และระบบการจัดการอาชีวอนามัยและความปลอดภัยอย่างต่อเนื่อง
    โดยคำนึงถึงประสิทธิภาพของการจัดการทั่วทั้งองค์กร
    และประยุกต์ใช้ระบบการจัดการสุขลักษณะที่ดี
    รวมถึงระบบการวิเคราะห์อันตรายและจุดวิกฤติที่ต้องควบคุมในทุกกระบวนการผลิต
    เพื่อให้ได้ผลิตภัณฑ์ที่มีมาตรฐานทัดเทียมกับผลิตภัณฑ์อาหาร

2.  สร้างความเชื่อมั่นแก่ลูกค้าในระบบการบริหารจัดการด้านการผลิต การตรวจสอบ
    และการควบคุมคุณภาพผลิตภัณฑ์ของบริษัทฯ จะได้รับมอบผลิตภัณฑ์ที่มีคุณภาพตามที่ต้องการ
    รวมถึงการจัดการสิ่งแวดล้อม การจัดการอาชีวอนามัยและความปลอดภัย
    เพื่อเพิ่มความพึงพอใจและการยอมรับของลูกค้าต่อผลิตภัณฑ์และภาพลักษณ์ของบริษัทฯ

3.  ปฏิบัติตามกฎหมายและข้อกำหนดอื่นๆ ที่เกี่ยวข้องกับคุณภาพ-ความปลอดภัยของผลิตภัณฑ์
    สิ่งแวดล้อม ความปลอดภัยอาชีวอนามัยและสภาพแวดล้อมในการทำงาน

4.  บริหารจัดการด้านสิ่งแวดล้อม เพื่อลดและป้องกันผลกระทบ โดยทำการศึกษา ชี้บ่งประเด็น
    และประเมินผลกระทบ เพื่อให้เกิดการปรับปรุงอย่างต่อเนื่อง
    รวมถึงการใช้พลังงานและทรัพยากรธรรมชาติอย่างมีประสิทธิภาพ

5.  บริหารจัดการด้านความปลอดภัย อาชีวอนามัยและสภาพแวดล้อมในการทำงาน
    เพื่อลดและป้องกันไม่ให้เกิดอันตราย และโรคจากการทำงาน โดยทำการศึกษา
    ประเมินความเสี่ยง เพื่อให้เกิดการปรับปรุงอย่างต่อเนื่อง

6.  พัฒนาพนักงานทุกระดับอย่างต่อเนื่อง
    เพื่อให้ตระหนักถึงความสำคัญและปฏิบัติตามระบบการบริหารงานคุณภาพ
    ระบบการจัดการสิ่งแวดล้อม ระบบการจัดการอาชีวอนามัยและความปลอดภัย
    ระบบการจัดการสุขลักษณะที่ดี รวมถึงระบบการวิเคราะห์อันตรายและจุดวิกฤตที่ต้องควบคุม
    อย่างเคร่งครัด

การดำเนินงานที่ผ่านมา

บริษัทฯ ได้ดำเนินการตามแผนการเฝ้าติดตามและการตรวจวัดกระบวนการที่ต้องควบคุมต่าง ๆ ดังนี้

-   ควบคุมคุณภาพน้ำทิ้งให้เป็นไปตามกฎหมายกำหนด มีระบบบำบัดน้ำเสีย ก่อนปล่อยออกสู่ภายนอก
    เพื่อไม่ให้เกิดผลกระทบต่อชุมชน
    มีการตรวจสอบคุณภาพน้ำทิ้งอยู่เป็นประจำโดยห้องปฏิบัติการเอกชนที่ได้รับการรับรองจากกรมโรงงานอุตสาหกรรม

-   ตรวจสอบปริมาณของสารเจือปนในอากาศที่ปล่อยออกจากปล่องโรงงาน (สู่ภายนอก)
    โดยห้องปฏิบัติการเอกชนที่ได้รับการรับรองโดยกรมโรงงานอุตสาหกรรม
    เพื่อตรวจวัดปริมาณฝุ่นละออง และสารเจือปน

-   ของเสียทุกชนิดของบริษัทฯ
    ได้ถูกคัดแยกและส่งไปกำจัดหรือบำบัดโดยบริษัทที่ได้รับอนุญาตจากกรมโรงงานอุตสาหกรรม
    ทั้งนี้ การดำเนินงานทุกขั้นตอนได้รับอนุญาตจากกรมโรงงานอุตสาหกรรม
    มีการควบคุมและตรวจสอบการปฏิบัติให้สอดคล้องกับการอนุญาตโดยหน่วยงานทั้งภายในและภายนอกอย่างสม่ำเสมอ

-   จากกระบวนการผลิตที่มีงานขึ้นรูป ทำให้เกิดเสียงดัง บริษัทฯ
    ได้ทำการป้องกันและควบคุมโดยการติดตั้งระบบปรับอากาศภายในอาคารโรงงาน
    ซึ่งช่วยควบคุมเสียงดังกระจายสู่ภายนอก

-   นอกจากนี้บริษัทฯ ได้จัดอุปกรณ์ลดเสียงให้กับพนักงานเพื่อสวมป้องกันเสียงขณะปฏิบัติงานอีกด้วย

-   ตรวจวัดเสียง แสง ความร้อน ฝุ่น สารเคมี และไอระเหย
    ในบริเวณที่ทำงานและสถานที่จัดเก็บ ตามประกาศกระทรวงมหาดไทย
    เรื่องความปลอดภัยในการทำงานเกี่ยวกับภาวะแวดล้อม
    ช่วยให้พนักงานอยู่ในสภาพการทำงานที่ปลอดภัย ปลอดมลพิษ ขณะเดียวกัน
    โปรแกรมการตรวจสุขภาพประจำปี
    ช่วยยืนยันความเหมาะสมของมาตรการในการดูแลและป้องกันผลกระทบจากการทำงานที่อาจมีต่อพนักงานอีกทางหนึ่ง

-   นำกระบวนการรีไซเคิล มาช่วยในการลดปริมาณการใช้ทรัพยากรธรรมชาติ
    และมีการพิจารณาแผนการจัดการสิ่งแวดล้อม ให้มีความเหมาะสมและทันสมัยอยู่เป็นประจำทุกปี

-   บริษัทฯ ได้รับการรับรองระบบ TIS/OHSAS 18001 จากสถาบันรับรองมาตรฐาน ไอเอสโอ
    เมื่อเดือนสิงหาคม 2554

ผลสำเร็จตามเป้าหมาย

การได้รับการรับรอง ระบบ OHSAS นับเป็นการยืนยันว่าบริษัทฯ ให้การดูแลพนักงาน ผู้มาติดต่องาน
ผู้เยี่ยมชม ผู้รับเหมา ผู้รับจ้างช่วง ในเรื่องอาชีวอนามัยและความปลอดภัย
โดยมีการตรวจสอบและดำเนินการอย่างต่อเนื่อง
รวมถึงการดำเนินการตามแผนปฏิบัติงานด้านสิ่งแวดล้อมที่สอดคล้องกับข้อกำหนดของมาตรฐานการจัดการด้านสิ่งแวดล้อม
ISO14001 กฎหมายและข้อกำหนดด้านสิ่งแวดล้อมของหน่วยงานราชการ
ทั้งส่วนกลางและส่วนท้องถิ่น รวมถึงการป้องกันการเกิดมลภาวะ ณ จุดกำเนิด
และสนองตอบความต้องการของลูกค้า
โดยการใช้พลังงานและทรัพยากรธรรมชาติอย่างมีประสิทธิภาพ